Kui CryoSati ehitamine enam kui kümme aastat tagasi plaani võeti, oli selle peamiseks eesmärgiks välja selgitada, kas Maa suured liustikud üldse massi kaotavad. Sellest ajast saadik on teised satelliidid näidanud, et nii Antarktikat kui Gröönimaad kattev jää on  õhenemas. Vaatluste veapiirid on aga suured ning nende põhjal on teadlastel raske tulevikku ennustada. Ennustuste tegemiseks on teadlastel vaja mõista, kuidas liustikud käituvad ja mis juhib nende liikumisi.